Case ID: 1165735
Sentence 8: Birinci instansiya məhkəməsində məhkəmə iclasında Təqsirləndirilən şəxs1 məhkəmə zamanı özünü Azərbaycan Respublikası Cinayət Məcəlləsinin 177.3.1, 177.3.2, 177.4, 193.3.2, 193-1.3.1, 193-1.3.2, 271.3, 272.3, 320.1 və 320.2-ci maddələri ilə elan edilmiş ittiham üzrə təqsirli bilməyərək ifadəsində göstərmişdir ki, təxminən 2017-ci ilin oktyabr ayında iş elanları yerləşdirilən “www.avito.ru” internet saytı vasitəsilə Stanislav adlı Rusiya Federasiyası vətəndaşı ilə tanış olmuş, 2017-ci ilin noyabr ayında sonuncu ilə görüşmüşlər, Stanislav ona sənədlər verəcəyini, həmin sənədləri aparıb Azərbaycan Respublikasında, Bakı şəhərində, «Beynəlxalq Bank»a təqdim etməyi tapşırmış, həmin sənədlərin banka nəyə görə veriləcəyini o, bilməmişdir; Stanislavın bu təklifi ilə razılaşmış, bundan sonra adına Qırğızıstanın Bişkek şəhərində, Qazaxıstanın Almatı şəhərində və Belarusun Qrodno şəhərindəki banklarda bank hesabları açılmış, həmin hesabların hamısını o, həmin şəhərlərə gedib açdırmış, hesabları açdırdıqdan sonra o, bank hesablarına dair bütün sənədləri və hesabların elektron imzaları ilə bağlı yaddaş qurğularını gətirib Stanislava təhvil vermiş, Stanislav verdiyi hər elektron imzaya görə ona 5.500 rus rublu pul vermiş, Stanislavın tapşırığı ilə tək x xxx 2018-ci il tarixdə Moskvadan təyyarə ilə Bakıya gəlmiş və “Delyuxe” oteldə yerləşmiş, həmin oteldə ilk dəfə Təqsirləndirilən şəxs2lə görüşmüş, Bakıya gəlməzdən əvvəl Stanislav Azərbaycanda açılmış “xxxxxxxx” MMC adlı və Qazaxıstanda açılmış “xxxxxxxxxxxxxxx” adlı şirkətlərlə bağlı sənədləri qovluğa qoyaraq əvvəlcədən ona vermiş və həmin sənədləri Beynəlxalq Bankın əməkdaşlarına təhvil verməyi tapşırmış, bu işdə ona Təqsirləndirilən şəxs2 kömək etməli olmuş, ona verilən qovluqdakı sənədlərin nədən ibarət olduğunu bilməmiş, Stansilav ona həmin qovluğu açmağı qadağan etmiş, o da həmin səndləri Beynəlxalq Bankın əməkdaşlarına təhvil vermişdir, onun Stanislavın ayrı-ayrı şəxslərin hesablarından pul oğurlamasından xəbəri olmamışdır.